Talk:Alignment/@comment-4151582-20110823153704

alignment - skladnost

Beseda 'alignment'se uporablja v izjemno raznolikih kontekstih. Zato ni lahko najti prevoda, ki bi ohranil sporočilo in bi bil uporaben v večini primerov (če že ne pri vseh).

V angleščini beseda 'alignment'pomeni poravnati, oziroma spraviti v ravno linijo. To za večino kontekstov ni primerna rešitev, saj gre večinoma za odnos med dvema vrstama energije in ne med fizičnimi objekti. Beseda poravnanost je uporabna izključno za gosto fizično raven, oziroma v primeru, ko imamo več objektov in ti stojijo v ravni liniji. Primer za takšno poravnanost so planeti v osončju, ki občasno v skupinah, glede na sonce, tvorijo ravno linijo. Takrat rečemo, da so planeti poravnani. Za takšen kontekst je beseda poravnava povsem ustrezna, za odnos med osebnostjo in dušo (največkrat je beseda 'alignment'povezana prav s tem) pa poravnava ni primeren izraz, saj ne gre za neko fizično ali prostorsko poravnavo, ampak za skladnost med njunima energijama.

Najprimernejša beseda, ki sem jo uspel najti za 'alignment' je skladnost. Kot sem že omenil večinoma gre za skladnost med dušo in osebnostjo (oziroma natančneje nižjo naravo). Kaj to pomeni? To pomeni, da vibracija duše uspe vsiliti svoj ritem vibracijam nižje narave in si jih s tem podredi. Tako se nižja narava uskladi z dušo in konflikt med njima preneha. Iz drugega zornega kota to pomeni, da obvladana osebnost deluje v skladu z namenom duše.

Skladnost v večini kontekstov po mojem mnenju ustrezno prenese sporočilo izvirnika, dočim poravnanost ustvarja povsem napačno sliko.